Simititsa

Simititsa (ka Zimititsõ, Sinimetsa; vene keeles Зимитицы, soome keeles Simetsa) on alevik Venemaal Leningradi oblastis Volossovo rajoonis, Simititsa valla keskus. Asub Kingissepast umbes 37 kilomeetri kaugusel Narva–Peterburi maantee ääres.

Simititsa oli eesti asundus, Balti raudtee Moloskovitsõ raudteejaama juures, mõnikümmend kilomeetrit Peterburist. Esimesed eesti asunikud saabusid Jamburgi kreisi Simititsa mõisa aladele 1884. aastal Kuusalu kihelkonna Kolga vallast, ning ostsid kindralmajor von Blockilt 2800 tessatini maad 50 000 rubla eestSuurima Eesti välisasunduse endised elanikud tulevad kokku, Päewaleht, nr. 110, 23. aprill 1939. Koos lisakulutustega kujunes maa ostuhinnaks 38 rubla tessatin, mis oli ligi poole odavam kui samal ajal kodumaal. Asunduses oli seltsimaja, karskuse- ja põllumeesteselts ja laenu- ja hoiuühisus, ning piimaühisus. 1923. aastal ilmus seal ajakiri Arendaja. Eestlased kuulusid Peterburi konsistooriumiringkonna Lääne-Ingerimaa Moloskovitsõ, Teškovo ja Jamburgi luteriusu kogudusse. 19. sajandil eraldusid Jamburgi Püha Laatsaruse kogudus ja Teškovo eesti kogudused, soome ja saksa kogudustestMihhail Škarovskij, Vähetuntud fakte Eesti luterlike koguduste ajaloost nõukogude Venemaal 1917-1945, Usuteaduslik Ajakiri, 1/50 (2002), lk 60. 

Simititsas on sündinud kirjanik Ain Rannaleet, skulptor Edgar Viies ja maalikunstnik ning restauraator Ilmar Ojalo.

Piirkonnas on vaatamisväärsusteks Püha Nikolause nimeline kirik Simititsas; vana postijaam, Käteta tehtud Päästja kuju kirikЦерковь Спаса Нерукотворного Образа в Чирковицах ja Nikolai Demidovi (1773–1828) mälestussammas Tširkovitsõ külas, ning Püha Nikolause kirik Ilješi külas.Николая Чудотворца Святителя церковь (дер. Ильеши, Волосовский р-н)

Viited

Kirjandus
Устав Зимитицкого Эстонского Общества трезвости = Simititsa Eesti Karskuse seltsi Põhjuskiri., Юрьев, 1900 Andmed ESTERis
Устав Зимитцкого Ямбургского уезда С.-Петербургской губернии Сельско-хозяйственного общества = Simititsa Pöllumeeste Seltsi pöhjuskiri., Jurjewis, 1902 Andmed ESTERis
J. Laurent: "Kiri Simititsast (Wäljarännanud eestlaste asundusest)", Virulane, nr 110, 20. mai 1909, lk 2
Emma Takis: "Kolgast Venemaale õnne otsima." Põlvnemislugu November 2002 nr 30, lk 7-8.
Peeter Odenberg: "Kuidas Kolga valla mehed Venemaal Simititsa asunduse rajasid" Sõnumitooja 1998 nr 37-43 / Külajutud (MTÜ Juminda Külaselts) Juuli 2009 1. osa lk 8-11
Johannes Mardi käsikiri "Mälestusi Simititsa Eesti asundusest." Eesti Teaduste Akadeemia Keskarhiivis F 29 N2 S8
Ilmar Mikiver: "Tõotatud maa", Vaba Eesti Sõna (New York), 2008, 3. apr., nr 14, lk 2, 3 / Eesti Elu (Toronto), 2008, 4. aprill, nr 14, lk 4

Välislingid
Vanad fotod Simititsast

Kategooria:Leningradi oblasti külad
Kategooria:Venemaa asulad
Kategooria:Ingeri külad
Kategooria:Väliseesti külad
Kategooria:Volossovo rajoon